На основу члана 34 став 1 Закона о државној имовини („Службени лист ЦГ“, број 21/09 и 40/11), члана 34 став 1, члана 38, став 1 тачка 9 Закона о локалној самоуправи („Службени лист ЦГ“, број 2/18, 34/19, 38/20, 50/22 и 84/22), члана 20 став 1 и члана 36 став 1 тачка 9 Статута Општине Беране („Службени лист ЦГ- Општински прописи“, број 42/18), Скупштина општине Беране, на сједници одржаној дана **17. марта 2025.** године, донијела је

**О Д Л У К У**

**о учешћу општине Беране у поступку продаје дијела имовине стечајног дужника ДОО „SIMON VOYAGES“ у стечају – Беране**

Члан 1

Општина Беране учествује у поступку продаје дијела имовине стечајног дужника ДОО „SIMON VOYAGES“ у стечају – Беране, јавним прикупљањем понуда, на основу јавног огласа објављеног у дневном листу „Дан“ од стране стечајног управника дана 25.02.2025. године.

Члан 2

Предмет продаје је имовина стечајног дужника ДОО „SIMON VOYAGES“ у стечају - Беране и то:

1-1 Објекат аутобуске станице са припадајућим земљиштем и покретном имовином (канцеларијска и друга опрема у објекту):

**А** дио листа – парцела број 1243/1 пословне зграде у привреди површине 945м2; парцела број 1243/1 – двориште површине 2.415м2; парцела број 1247/1, површине 1.314м2 – неплодна земљишта.

**В** дио листа-објекти ПД1 површине 290м2  пословни простор - приземље на парцели број 1243/1, зграда број 1; ПД2 површине 124м2 пословни простор угоститељства-приземље на парцели 1243/1, зграда број 1; ПД3 површине 86м2 нестамбени простор-приземље на парцели 1243/1, зграда број 1

Обим права својина 1/1, лист непокретности 283 катастарска општина Беране.

Члан 3

Овлашћује се предсједник општине да учествује у поступку продаје имовине из члана 2 ове одлуке, достављањем понуде Привредном суду Црне Горе за куповину имовине на начин и под условима дефинисаним јавним огласом.

Члан 4

Овлашћује се предсједник општине да потпише Уговор о купопродаји имовине из члана 2 одлуке којим ће се уредити права и обавезе уговорних страна, а купопродајна цијена биће исплаћена из средстава планираних буџетом општине Беране за 2025 годину.

Члан 5

Рјешењем Привредног суда Црне Горе утврдиће се да је продаја извршена, а сходно члану 140 Закона о стечају, надлежни орган извршиће упис права својине и брисање забиљежби уписаних прије продаје у листу непокретности број 283 КО Беране.

Члан 6

Обавезује се предсједник општине да Скупштини поднесе извјештај након проведеног поступка куповине предметне имовине.

Члан 7

 Одлука ступа на снагу даном објављивања у „Службеном листу Црне Горе- Општински прописи“.

СКУПШТИНА ОПШТИНЕ БЕРАНЕ

**Број : 02-016/25-144 ПРЕДСЈЕДНИЦА СКУПШТИНЕ**

**Беране,17. 03. 2025. г. Вида Ивановић**

ОБРАЗЛОЖЕЊЕ

Правни основ за доношење ове Одлуке садржан је у члану 34 став 1 Закона о државној имовини којим је прописано да општина одлучује о стицању и располагању правима која јој припадају у складу са овим законом.

Чланом 34 став 1 Закона о локалној самоуправи је прописано да општина располаже, штити и управља својом имовином сходно њеној намјени, са пажњом доброг привредника, у складу са посебним законом, а чланом 38 став 1 тачка 9 истог закона прописано је да располаже непокретном имовином, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина.

Чланом 20 став 1 Статута општине Беране прописано је да имовином располаже и управља скупштина, осим у случајевима отуђења имовинских права на непокретностима непосредном погодбом, утврђеним законом којим се уређује државна имовина, а чланом 36 став 1 тачка 9 да скупштина „располаже непокретном имовином, осим у случајевима отуђења имовинских права на непокретностима непосредном погодбом, утврђеним законом, којим се уређује државна имовина“.

Разлог за доношење ове одлуке о прибављању имовине куповином огледа се у остваривању јавног интереса грађана Берана, јер град већ неколико година нема аутобуску станицу за обављање дјелатност јавног превоза путника.

Аутобуско стајалиште које је изграђено у претходном периоду било је нужно решење којим се колико толико умањио проблем недостатка аутобуске станице, а куповином непокретности која се састоји од 4.674м2 земљишта и 500м2 пословног и нестамбеног простора створиће се предуслови за њену пуну валоризацију у складу са намјеном објекта и простора.

Одлука ступа на снагу даном објављивања у „Службеном листу Црне Горе - општински прописи“ због рока за подношење писане понуде који је одређен јавним огласом.

Прибављањем предметне непокретности решава се један од већих проблема наше општине, с тога позивамо одборнике да усвоје ову одлуку као у тексту предлога.